**Karcag Városi Önkormányzat Képviselő-testületének 6/2021. (II.15.)**

**önkormányzati rendelete**

**a helyi önkormányzati képviselők, bizottsági tagok, tanácsnokok tiszteletdíjáról és költségtérítéséről szóló 14/2014. (XI.28.) önkormányzati rendelet módosításáról**

Karcag Városi Önkormányzat Képviselő-testülete a Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a Magyarország Alaptörvénye 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában meghatározott feladatkörében eljárva, figyelemmel az Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére figyelemmel

a helyi önkormányzati képviselők, bizottsági tagok, tanácsnokok tiszteletdíjáról és költségtérítéséről szóló 14/2014. (XI.28.) önkormányzati rendeletet (továbbiakban: R.) az alábbiak szerint módosítja:

**1.§** A R. preambuluma helyébe az alábbi preambulum lép:

„Karcag Városi Önkormányzat Képviselő-testülete a Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a Magyarország Alaptörvénye 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában meghatározott feladatkörében eljárva az alábbi rendeletet alkotja:”

**2.§** A R. 2. § (1) bekezdése helyébe az alábbi (1) bekezdés lép:

„A Karcag Városi Önkormányzat Képviselő-testületének a Karcag Városi Önkormányzat Képviselő-testületének Szervezeti és Működési Szabályzatáról szóló 12/2014. (X.31.) önkormányzati rendelete 30. § (1)-(2) bekezdésében meghatározott önkormányzati bizottság (a továbbiakban: bizottság) elnöke az alapdíjon felül havi 50.000.-Ft összegű tiszteletdíjra jogosult.”

3. **§**Ez a rendelet a kihirdetését követő napon hatályba lép és az azt követő napon hatályát veszti.

K a r c a g, 2021. február 10.

|  |  |
| --- | --- |
| **(: Szepesi Tibor :)** | **(: Rózsa Sándor :)** |
| polgármester | jegyző |

Kihirdetési záradék:

E rendeletet 2021. február 15-én kihirdettem.

|  |  |
| --- | --- |
|  |  |
| **(: Rózsa Sándor :)** |  |
| jegyző |  |

**Á L T A L Á N O S I N D O K O L Á S**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 143. § (4) bekezdés f) pontja alapján felhatalmazást kap a helyi önkormányzat képviselő-testülete, hogy rendeletben határozza meg az önkormányzati képviselőnek, a bizottsági elnöknek és tagnak, továbbá a tanácsnoknak járó tiszteletdíjat és természetbeni juttatást, mely a helyi önkormányzati képviselők, bizottsági tagok, tanácsnokok tiszteletdíjáról és költségtérítéséről szóló 14/2014. (XI.28.) önkormányzati rendeletben került meghatározásra.

Az Mötv. 35. §-a alapján a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

A tiszteletdíjak emelésére az elmúlt időszakban nem került sor.

A fent leírtak alapján szükségessé vált a hatályos Rendelet felülvizsgálata és módosítása.

Az önkormányzati rendeletek felülvizsgálatáról és módosításáról a jegyző gondoskodik.

A módosító rendelet tervezet a bizottsági elnökök tiszteletdíjának emelésére tesz javaslatot. A bizottsági elnökök tiszteletdíjának a módosítására 2015. óta nem került sor.

**R É S Z L E T E S I N D O K O L Á S**

**1.§-hoz**

A preambulum módosítása

**2. §-hoz**

A Karcag Városi Önkormányzat Bizottsága elnökének tiszteletdíjáról rendelkezik.

**3. §-hoz**

A rendelet hatályba lépéséről rendelkezik.